पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे सहित इलाके में रोज कोरोना पॉजिटिव केस आ रहे हैं लेकिन उसके बावजूद ना आमजन समझ रहे हैं और ना ही ड्यूटी करने वाले पूरी तरह से सजग रहते हैं। गाइडलाइन के अनुसार सुबह 11 बजे के बाद बेवजह आवागमन नहीं होना चाहिए। आम रास्ते में मिलने वाले हर व्यक्ति से पूछताछ की जानी चाहिए। कस्बे में इस बार ऐसा नहीं हो रहा है। मुख्य बाजार में महिला पुलिस की ड्यूटी लगा रखी है।
बुधवार को दोपहर 1 बजे मुख्य बाजार में एक महिला कांस्टेबल लंबे समय तक मोबाइल पर बातें करती रही व बात समाप्त होने के बाद भी आराम से बैठ गई। उसके पास से बाइक पर व पैदल आवागमन करने वाले कई लोग गुजरे लेकिन उन्होंने एक को भी रोककर घूमने का कारण या समक्ष अधिकारी से स्वीकृति आदि के बारे में नहीं पूछा।
इसी प्रकार घूमचक्कर पर दो जवानों को लगा रखा है। दोपहर 1.30 बजे दोनों जवान बरगद की छाया में बैठे थे व उनके ठीक सामने सड़क के दूसरी तरफ ठेले वाले सामान बेच रहे थे। दोपहर करीब 3 बजे पुरानी मंडी में कुछ बच्चे खेल रहे थे। उनके परिजन भी उनको बाहर जाने से नहीं रोक सके व प्रशासन की ओर से भी ऐसी कोई पाबंदी नहीं थी। कस्बे सहित क्षेत्र में कोरोना पॉजिटिव केस बढ़ रहे हैं लेकिन उसके बावजूद लोग नहीं समझ रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn